"Mit Liv Med Computerspil" er en digital udgivelse fra Bobby Ågren og en række musikere der alle deler en passion for computerspil, især de gamle af slagsen. Bag albummet står frisøren Bobby Ågren der er indehaver af butikken "Ruben & Bobby" hvor han kombinerer driften af en frisørsalon med salg af retrospil og -legetøj.

Pladen udkommer gratis den 26.- juni via Bandcamp (der er endnu ikke noget aktivt link til den specifikke side /Red.) og i samme forbindelse afholdes der den 26. juni kl. 20 releaseparty i Projektrum NV i København med livemusik af Ralp og Motorsaw, og 8bitklubben som vært.

Mere info om samt mulighed for tilmelding til releasefesten på denne facebookside.

Bobby Ågren har arbejdet sammen med blandt andre Per Vers, NERD SWEAT, SuparDejen og MC Meller.